

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

26 Ιουλίου, 2024

**Δελτίο Τύπου 2**

**Σύλληψη 25χρονου για δύο υποθέσεις διαρρήξεων και κλοπών**

Στο πλαίσιο διερεύνησης δύο υποθέσεων διαρρήξεων και κλοπών, που διαπράχθηκαν μεταξύ Απριλίου και Ιουλίου, 2024 στην επαρχία Λάρνακας, προέκυψε μαρτυρία εναντίον 25χρονου, ο οποίος και συνελήφθη χθες το βράδυ στη Λάρνακα.

Συγκεκριμένα, ο 25χρονος φέρεται να εμπλέκεται σε υπόθεση διάρρηξης γραφείων εταιρείας στην Αραδίπου όπου κλάπηκαν κλιματιστικά και άλλα αντικείμενα, καθώς και σε υπόθεση διάρρηξης περιπτέρου στην Αραδίπου όπου κλάπηκαν τσιγάρα και μετρητά.

Μέλη του Αστυνομικού Σταθμού Αραδίπου μετέβησαν γύρω στις 8.30 χθες βράδυ στην οικία του 25χρονου για εκτέλεση του εντάλματος σύλληψης που εκκρεμούσε εναντίον του.

Αυτός φέρεται να αντιστάθηκε στη σύλληψη και να κτύπησε μέλος της Αστυνομίας, τραυματίζοντας το, ενώ φέρεται να απείλησε τους αστυνομικούς.

Ο 25χρονος συνελήφθη τελικά, ενώ σε έρευνα που διενεργήθηκε σε τσαντάκι μέσης που είχε στην κατοχή του, εντοπίστηκε κρυσταλλική ουσία που μοιάζει με μεθαμφεταμίνη βάρους μισού περίπου γραμμαρίου, καθώς επίσης και μία καπνοσύριγγα η οποία επίσης περιείχε κρυσταλλική ουσία.

Ο Αστυνομικός Σταθμός Αραδίπου σε συνεργασία με την ΥΚΑΝ (Κλιμάκιο Λάρνακας) συνεχίζουν τις εξετάσεις.

 Κλάδος Επικοινωνίας